Ce scrie pe adeverința de vaccinare și ce se întâmplă cu cei care nu o au.
Persoanele care sunt vaccinate anti-Covid primesc o adeverinţă. Primul certificat a ajuns la Mihaela Anghel, prima persoană vaccinată în România. Vaccinările vor fi înregistrate electronic în Registrul Electronic Naţional al Vaccinărilor. Persoanele nevaccinate nu vor fi supuse unor condiţionări sau restricţii.
Dacă eşti printre cei care s-au vaccinat anti-Covid sau vor să se vaccineze, trebuie să faci loc unui act în plus în portofel.Odată cu doza de vaccin primeşti şi o adeverinţă. E o dovadă de vaccinare. O vei primi fie electronic, fie pe suport de hârtie, în română şi în engleză. Conţine câteva date tehnice despre tine, dar şi despre sursa vaccinului, seria şi lotul din care face parte.Adeverința e utilă pentru a ţine evidenţa între cele două vizite la centrul de vaccinare. Dar şi pentru monitorizarea atentă a efectelor secundare, în cazul în care acestea apar.Adeverinţele nu sunt doar la noi. Ele reprezintă un standard internaţional.ADEVERINŢA DE VACCINARE.